117. ΑΠΟΦΑΣΗ ΥΠΟΥΡΓΩΝ  ΕΘΝΙΚΗΣ ΟΙΚΟΝΟΜΙΑΣ ΚΑΙ  ΟΙΚΟΝΟΜΙΚΩΝ  ΚΑΙ ΥΓΕΙΑΣ, ΠΡΟΝΟΙΑΣ ΚΑΙ  ΚΟΙΝΩΝΙΚΩΝ ΑΣΦΑΛΙΣΕΩΝ Αριθ.43/οικ. 179 της 10/23 Μαρτ. 1993 (ΦΕΚ Β' 184) Καθορισμός της μηνιαίας εισφοράς Κλάδου Ασθένειας του Ταμείου Συντάξεως Μηχανικών και Εργοληπτών Δημοσίων Έργων για τους μέχρι 31.12.1992 ασφαλισμένους. Έχοντας υπόψη: 1.Τις διατάξεις της παρ. 3 του άρθρ. 55 του Νόμ. 2084/1992 (Α1 65). 2.Τις διατάξεις των άρθρ. 23 (παρ. 1 εδάφ. στ) 24 (παρ. 1 και 2 εδάφ. γ') και 27 (παρ. 1 εδάφ. δ') του Νόμ. 1558/1985 «Κυβέρνηση και Κυβερνητικά όργανα» (Α137) και του άρθρ. 27 του Νόμ. 2081/1992 (Α' 154). 3.Τις διατάξεις του Π.Δ. 374/1992 «Διορισμός Υπουργών και Υφυπουργών». 4.Τη γνώμη του Δ.Σ. που διατυπώθηκε κατά την συνεδρίαση της 7.12.92. 5.Την γνώμη του Συμβουλίου Κοινωνικής Ασφάλειας που διατυπώθηκε στην αριθ. 20/20.1.1993 συνεδρίασή του της ΕΖ'  περιόδου, αποφασίζουμε: 1.Καθορίζουμε από 1.1.1993 την μηνιαία εισφορά που θα καταβάλλεται από τους μέχρι 31.12.1992 ελευθέρως ασκούντες το επάγγελμα ασφαλισμένους στο Ταμείο Συντάξεως Μηχανικών και Εργοληπτών Δημοσίων Έργων (ΤΣΜΕΔΕ) για τον κλάδο Υγείας Τεχνικών στο ποσό που προκύπτει με βάση το κατά το έτος 1991 μέσο μηνιαίο κατά κεφαλήν Ακαθάριστο Εγχώριο Προϊόν (104.682 δραχμ.) επί το ποσοστό εισφοράς 6,45% ανερχόμενη στο ποσόν των 6752 δραχμ. (104.682Χ6,45=6.752 δραχμ.). Το ανωτέρω ποσόν αναπροσαρμόζεται ετησίως αναλόγως προς το εκάστοτε ποσοστό αυξήσεως των συντάξεων των δημοσίων υπαλλήλων. Η παραπάνω μηνιαία εισφορά όπως θα έχει διαμορφωθεί κάθε φορά, θα καταβάλλεται για το έτος 1993 μειωμένη κατά το 1/2 και κατά το έτος 1994 μειωμένη κατά το 1/4 και θα καλύπτει και τους έμμεσα ασφαλισμένους (6.752Χ50%=3.376 δραχμ. για το έτος 1993, 6.752Χ0,75=5064 δραχμ. για το έτος 1994 και 6.752Χ100%=6.752 δραχμ. για το έτος 1995). «2.Οι μέχρι 31.12.1992 έμμισθοι ασφαλισμένοι του Κλάδου Υγείας Τεχνικών του ΤΣΜΕΔΕ καταβάλλουν μηνιαία εισφορά ασφαλισμένου σε ποσοστό 2,15% επί των πάσης φύσεως αποδοχών, οι οποίες δεν μπορούν να είναι α)κατώτερες του μέσου μηνιαίου κατά κεφαλή ΑΕΠ (104.682 δρχ.) αναπροσαρμοζομένου από 1.1.1993 με το εκάστοτε ποσοστό αυξήσεως των συντάξεων των δημοσίων υπαλλήλων και β) ανώτερες από ο ανώτατο ποσό των αποδοχών επί του οποίου υπολογίζεται η εισφορά για τους ασφαλισμένους του ΙΚΑ. Το παραπάνω ποσοστό της μηνιαίας εισφοράς θα καταβάλλεται για το έτος 1993 μειωμένο κατά 1/2 και το έτος 1994 μειωμένο κατά το 1/4. Επί των ιδίων αποδοχών υπολογίζεται η εργοδοτική εισφορά σε ποσοστό 4,30%». Ταμείο Συντάξεων Μηχανικών και Εργοληπτών 23.Γ.δ.117-118 Η παρ. 2 αντικαταστάθηκε ως άνω από την παρ. 1 της 43/οικ.937/10-27 Σεπτ. 1993, απόφ. Υπ. Εθν. Οικονομ., Οικονομικών, και Υγ. Πρόν. και Κοινων. Ασφαλίσεων, (ΦΕΚ Β' 742), (Διόρθ. Σφαλμ. στο ΦΕΚ Β' 830/22-10-1993), κατωτ. αριθ. 123. 3.Από τις διατάξεις της απόφασης αυτής δεν προκαλείται επιβάρυνση στον Κρατικό Προϋπολογισμό ή στο ΤΣΜΕΔΕ. Η ισχύς της απόφασης αυτής αρχίζει από 1.1.1993. 